Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Az adatvédelmi biztos, összhangban a 95/46/EC Irányelvvel, a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 24. §-ának c) pontja alapján adatvédelmi
Paragraph Index: 248

Az adatvédelmi biztos, összhangban a 95/46/EC Irányelvvel, a személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) 24. §-ának c) pontja alapján adatvédelmi nyilvántartást vezet. Az adatvédelmi nyilvántartás a személyes adatok kezelését végzõ szerveket (természetes és jogi személyeket, illetve jogi személyiség nélküli gazdasági társaságokat, szervezeteket) tartja nyilván. A nyilvántartás információt nyújt a Magyar Köztársaság területén személyes adattal végzett adatkezelésekrõl, arról, hogy ki, milyen célból, milyen személyes adatokat, mennyi ideig kezel, illetve arról is, hogy az általa kezelt személyes adatokat milyen forrásból gyûjtötte, illetve továbbítja-e más szerv vagy személy részére. A nyilvántartás egyrészt az adatkezelések jogszerûségének ellenõrzésére szolgál, másrészt az érintettnek ad lehetõséget arra, hogy adatai kezelésérõl tudomást szerezzen, különösen abban az esetben, ha információs önrendelkezési jogát közvetlenül nem gyakorolhatja. Az adatvédelmi nyilvántartás deklaratív hatályú, adatai az adatkezelõt kötelezik. Az adatvédelmi biztos – bár a nyilvántartásba vételt nem tagadhatja meg – már a bejelentéssel egyidõben felléphet, ha a bejelentett adatkezelés nem felel meg a törvényes elõírásoknak. Az Avtv. 28. § (1) bekezdése rendelkezik az adatvédelmi nyilvántartásról. Az ebben a szakaszban meghatározott adatokat kell az adatkezelõnek, az adatkezelés megkezdése elõtt – az Avtv. 30. §-ában meghatározott adatkezelések kivételével – bejelentenie. Az ABI tevékenységi körében az adatvédelmi nyilvántartás helyzete 2006 (%) Az adatvédelmi nyilvántartásba bárki betekinthet. A nyilvántartás a honlapunkról is elérhetõ. Az ABI nyilvántartási tevékenységének megoszlása a beérkezett nyilvántartási ügyek alapján 2006 (%) 2007/67/II. szám Adatkezelések bejelentése 61% Visszautasított kérelmek bejelentése 36% Ügyek, vizsgálatok, 3% Összes többi ügyirat 64% Összes bejelentkezés a nyilvántartásba 36% Az adatvédelmi nyilvántartásba történõ bejelentések 2006. évi tapasztalatai Az adatkezelõk az adatvédelmi nyilvántartásba történõ bejelentéseiket továbbra is elsõsorban a honlapunkról letölthetõ adatlapon tették meg. Azon bejelentések esetében, amikor sokféle személyes adatnak bonyolult rendszerben történõ kezelésérõl van szó, célszerû az Avtv. 28. §-ában megjelölt adatoknak az adatlapon való bejelentése mellett még egy bõvebb, az adatkezelés folyamatát is leíró magyarázatot mellékelni. Bár az adatvédelmi biztosnak az Avtv. a nyilvántartásba vétel megtagadására nem ad jogszabályi felhatalmazást, azon bejelentések esetében, melyek hiányosak, felhívja az adatkezelõt a bejelentés kiegészítésére, módosítására. A bejelentés célja, hogy az érintettek tájékozódhassanak az egyes adatkezelések során kezelt személyes adataik útjáról, ami akkor lehetséges, ha a bejelentésbõl pontosan nyomon követhetõ, hogy mely természetes személyek, milyen személyes adatait konkrétan milyen szerv vagy személy, milyen célból és mennyi ideig kezeli. Tekintettel az adatkezelések sokféleségére az adatlap nem minden esetben nyújt a bejelentett adatkezelésrõl elegendõ információt. A bejelentést ilyen esetekben az adatkezelés folyamatának leírásával, az adatvédelmi biztosnak címzett levélben is meg lehet tenni. Természetesen, ha egy adatkezelés nyilvánvalóan jogellenes, ennek megszüntetésére az adatkezelõt az adatvédelmi biztos haladéktalanul felhívhatja, így a nyilvántartásba bejegyzés mintegy „okafogyottá válik”. Az adatvédelmi nyilvántartásba történõ bejelentés egy jognyilatkozat, melyet az adatkezelõ szerv vagy személy köteles megtenni, a jognyilatkozatra vonatkozó formai kritériumok megtartásával. A bejelentések feldolgozása során tapasztaljuk, hogy sok esetben nem az adatkezelõ, hanem az adatfeldolgozással megbízott adatfeldolgozó végzi az adatkezelõ részére a bejelentéssel kapcsolatos adminisztratív feladatokat. Ilyen esetben szükséges a bejelentéshez csatolni a Polgári Törvénykönyv, illetve a gazdasági társaságokról szóló törvény képviseletre vonatkozó szabályainak megfelelõen a képviseleti jogosultságot igazoló okiratot (meghatalmazás, megbízás). Az adatvédelmi nyilvántartásba bejelentést – tekintve, hogy jognyilatkozatról van szó – az adatkezelõ aláírásával kell ellátni. Bár az adatlapon erre vonatkozóan külön rubrika nincs megjelölve, az adatlap minden oldalának, illetve a kísérõlevélnek aláírásával kell a bejelentést hitelesíteni. A bejelentést továbbra is – tekintettel arra, hogy az elektronikus aláírás fogadására a hivatalnak nincs módja – csak postai úton, vagy személyesen lehet megtenni. Fõbb adatkezelõi kategóriák (önkormányzatok nélkül) 2006 (%) 2006-ban az adatvédelmi nyilvántartásba bejelentést tevõk száma és összetétele a korábbi évekhez hasonlóan alakult. Továbbra is elsõsorban a marketing tevékenységet végzõ szervek éltek bejelentéssel a hivatalhoz, akár saját, akár megbízójuk nevében. Az elmúlt évek tendenciájának megfelelõen nõtt az interneten történõ adatgyûjtések száma. Ez elsõsorban az egyes weboldalakon történõ regisztrációval, másrészt a különféle webáruházak elterjedésével, a vásárlási célú adatkezeléssel valósul meg. Nem történt változás az adatvédelmi nyilvántartásba bejelentést tevõk összetételében a tekintetben sem, hogy tovább csökkent az állami szférából érkezõ bejelentések száma. Az Avtv. 28. §-ának (2) bekezdése szerint a jogszabályban elrendelt adatkezeléseket a szabályozás tárgya szerint illetékes miniszter, országos hatáskörû szerv vezetõje, illetõleg polgármester, fõpolgármester, a megyei közgyûlés elnöke köteles bejelenteni a jogszabály hatálybalépését követõ 15 napon belül. Az elmúlt években a minisztériumok és az országos hatáskörû szervek kevés bejelentést teljesítettek annak ellenére, hogy jelentõs adatkezelést is érintõ jogszabály-módosítások történtek. Kivételt képez az adatvédelmi nyilvántartásba bejelentõ állami szervek sorában a rendõrség, illetve a határõrség, melyek mind a központi szervekre, mind a helyi szervekre vonatkozó adatkezeléseket, illetve az adatkezelésekben bekövetkezett változásokat rendre bejelentik. E két fegy- 2007/67/II. szám Egyházak 4% Minisztériumi, államigazgatási, állami intézmények 25% Magánszféra 71% veres testületen kívül 2006-ban bejelentést tett még a Vám- és Pénzügyõrség Országos Parancsnoksága, a BM Rendvédelmi Szervek Védelmi Szolgálata, illetve az Állami Számvevõszék és az Országos Gyógyszerészeti Intézet. Láthatjuk, hogy a bejelentések mennyisége nem arányos a közszféra által végzett adatkezelések mennyiségével. Az idõközben bekövetkezett jogszabályváltozások szükségessé tennék az adatvédelmi nyilvántartásnak az adatkezelõk bejelentése alapján történõ aktualizálását, frissítését, ami azonban a bejelentések elmulasztása miatt elmarad. Minisztériumok és fõhatóságok adatkezeléseinek megoszlása 2006 (%) Tekintettel arra, hogy a közelmúltban, illetve elõreláthatóan a közeljövõben is jelentõs változások történnek a közszférában, szükségesnek látjuk felhívni a minisztériumok és az országos hatáskörû szervek vezetõinek figyelmét az Avtv. 28. §-ának (2) bekezdésében szabályozott bejelentési kötelezettségre. Az adatvédelmi nyilvántartásba be kell jelenteni a jogszabályváltozások következtében létrejövõ új adatkezeléseket, valamint az egyes adatkezelések esetében az adatkezelõ személyében történõ változást, illetve természetesen azt is, ha az adatkezelõ megnevezése megváltozik. Az Avtv. 29. §-ának (2) bekezdése alapján be kell jelenteni az adatvédelmi nyilvántartásba az adatkezelésben bekövetkezett minden olyan változást, amely a bejelentésben meghatározott adatkört érint. Így be kell jelenteni az adatkezelés céljában, a kezelt adatok fajtájában, az érintettek körében, az igénybevett adatfeldolgozó személyében történt változást, be kell jelenteni továbbá azt is, ha az adatkezelés alapjául szolgáló jogszabály, így az adatkezelés jogalapja változik meg. A Magyar Köztársaság minisztériumainak felsorolásáról szóló törvénnyel és a központi államigazgatási szervekrõl, valamint a kormány tagjai és az államtitkárok jogállásáról szóló törvénnyel összefüggõ egyes törvények módosításáról szóló törvény véleményezése során a igazságügyi és rendészeti miniszternek megküldött válaszlevelünkben leírtuk, hogy az átszervezéseket követõen a közigazgatási szervek mûködése nem lehet ellentétes az Avtv. szabályaival. Ezzel összhangban is felhívtuk a figyelmet közszféra átalakításából adódó bejelentési kötelezettségre. Aláírásgyûjtés célú adatkezelések bejelentése A 2006-os év második felében az elõzõ évekhez képest tovább növekedett az aláírásgyûjtések száma. A népszavazás, népi kezdeményezés célú aláírásgyûjtések esetében az Országos Választási Bizottság még az aláírásgyûjtõ ívek hitelesítése elõtt felhívja a népszavazás, népi kezdeményezés szervezõit az adatkezelés adatvédelmi nyilvántartásba történõ bejelentésére. Ennek ellenére még mindig sok olyan petíciós célú aláírásgyûjtésrõl szerzünk tudomást, melynek adatvédelmi nyilvántartásba történõ bejelentését az adatkezelõ elmulasztotta.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes